Výbor
 Národnej rady Slovenskej republiky
      pre hospodárske záležitosti
                                                                           	76. schôdza výboru
                                                                           	Číslo: CRD – 1534/2021 - VHZ

221
U z n e s e n i e
Výboru Národnej rady Slovenskej republiky
pre hospodárske záležitosti
z 18. októbra 2021
k vládnemu návrhu zákona o elektronických komunikáciách (tlač 645);

Výbor Národnej rady Slovenskej republiky 
pre hospodárske záležitosti

A.	s ú h l a s í 
s vládnym návrhom zákona o elektronických komunikáciách (tlač 645);

B.	o d p o r ú č a

     Národnej rade Slovenskej republiky

vládny návrh zákona o elektronických komunikáciách (tlač 645) schváliť s pozmeňujúcimi a doplňujúcimi návrhmi uvedenými v prílohe;
 
C.	p o v e r u j e
1.	predsedu výboru, aby výsledky rokovania výboru v druhom čítaní zo dňa                    18. októbra 2021 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru,
2.	spoločnú spravodajkyňu výborov M. Šutekovú, aby v súlade s § 80 ods. 2 rokovacieho poriadku Národnej rady Slovenskej republiky informovala o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.                                              

                                                                                              Peter K r e m s k ý, v.r.  
     Peter L i b a 					                  predseda výboru
Maroš K o n d r ó t
overovatelia výboru

		   Výbor
 Národnej rady Slovenskej republiky
      pre hospodárske záležitosti             		
		
 76. schôdza výboru
                                                                                             		 Príloha k uzneseniu č. 221

Z m e n y  a  d o p l n k y

k vládnemu návrhu zákona o elektronických komunikáciách (tlač 645)

1.	V § 15 ods. 7  sa slová „údajom,37)“ nahrádzajú slovami „údajom,38)“,
v § 110 ods. 1 slová „predpisom.37)“ nahrádzajú slovami „predpisom.38)“,
v § 122 ods. 11 písm. b) sa slová „údajov,37)“ nahrádzajú slovami „údajov,38)“

Odôvodnenie: Oprava nesprávnych odkazov na poznámku pod čiarou.

2.	V § 21 ods. 1 za slová „v nevyhnutnom rozsahu“ sa vkladá čiarka.

Odôvodnenie: Dopĺňa sa čiarka tak, aby bolo nepochybné, že ide o kumulatívne podmienky pre vznik obmedzenia vlastníckeho práva.

3.	V § 21 ods. 5 v druhej vete slová „o primeranej náhrade“ sa nahrádzajú slovami „o výške primeranej náhrady“.
Odôvodnenie: Spresnenie textu tak aby zodpovedal začiatku vety.

4.	V § 107 ods. 1 sa slová „ods. 4“ nahrádzajú slovami „ods. 3“ a slová „ods. 1“ sa nahrádzajú slovami „ods. 2“. 

Odôvodnenie: Oprava nesprávneho vnútorného odkazu.

5.	V § 125 ods. 3 sa vypúšťa slovo „krajského“. 

Odôvodnenie: Odstraňuje sa duplicita s § 438 ods. 1 Správneho súdneho poriadku, z ktorého jednoznačne vyplýva, že kasačná sťažnosť môže smerovať len voči rozhodnutiu krajského súdu. 

6.	V § 131 ods. 1 sa slová „ods. 4“ nahrádza slovom „ods. 3“. 

Odôvodnenie: Oprava nesprávneho vnútorného odkazu nakoľko  § 125 má len 3 odseky.